თამაზ ხმელიძე

თამაზ პეტრეს ძე ხმელიძე (დ. 29  ივლისი, 1947, ქუთაისი) — ქართველი მშენებელი, საქართველოს ტექნიკური უნივერსიტეტის სამშენებლო ფაკულტეტის სრული პროფესორი, აკადემიური დოქტორი, სამშენებლო ფაკულტეტის სადისერტაციო საბჭოს თავმჯდომარის მოადგილე, „სამშენებლო განმარტებითი ლექსიკონის“ სარედაქციო კოლეგიის თავმჯდომარე.

 ბიოგრაფია 
თანაზ ხმელიძე დაიბადა 1947 წლის 29 ივლისს ქ. ქუთაისში. 1965 წელს ოქროს მედალზე დაამთავრა ქუთაისის 25-ე საშუალო სკოლა. 1970 წელს წითელ დიპლომზე დაამთავრა საქართველოს პოლიტექნიკური ინსტიტუტის სამშენებლო ფაკულტეტი სამრეწველო და სამოქალაქო მშენებლობის სპეციალობით. 1971 წელს მუშაობა დაიწყო თბილისის ზონალურ სამეცნიერო-კვლევით ექსპერიმენტული დაპროექტების (თბილზნიიეპი) ინსტიტუტში ინჟინერ-კონსტრუქტორად. 1972 წლიდან მუშაობს საქართველოს ტექნიკურ უნივერსიტეტში (ადრე პოლიტექნიკური ინსტიტუტი) სამშენებლო კონსტრუქციების კათედრაზე - ლაბორანტად, ლაბორატორიის გამგედ, ასისტენტად, უფროს მასწავლებლად, დოცენტად და 2008 წლიდან დღემდე სრულ პროფესორად.

 პედაგოგიური გამოცდილება 
 სტუ, სამშენებლო კონსტრუქციები (პროფესიული).
 სტუ, ხისა და პლასტმასის კონსტრუქციები (ბაკალავრიატი, მაგისტრატურა).
 სტუ, ლითონის კონსტრუქციები (ბაკალავრიატი, მაგისტრატურა).
 სტუ, სპეცკურსი ხისა და პლასტმასის კონსტრუქციებში (მაგისტრატურა).
 სტუ, სამშენებლო კონსტრუქციები-ლითონი, ხე, პლასტმასი (დოქტორანტურა).
 სტუ, შედგენილი ხის კონსტრუქციების გაანგარიშებების თავისებურებები არაწრფივი დამოკიდებულებების გათვალისწინებით (დოქტორანტურა).
 გორის სახელმწიფო სასწავლო უნივერსიტეტი, სამშებლო კონსტრუქციები (პროფესიული).

 სამეცნიერო აქტივობა 
 სწავლებაში ვიზუალური თვალსაჩინო საშუალებების გამოყენების ეფექტურობა.
 მერქნის თბოგადაცემის მახასიათებლების, დრეკადი თვისებების, სიმტკიცის, დანახშირების სიჩქარის, ფიზიკურ-მექანიკური თვისებების, დაწებებულ კოჭებში ტემპერატურული ველების ექსპერიმენტული კვლევა ამაღლებული ტემპერატურის პირობებში.
 ექსპერიმენტული კვლევის შედეგების სტატისტიკური დამუშავება სხვადასხვა (შოვენეს, სტიუდენტის, ვილკოკსონის და სხვ.) კრიტერიუმების დახმარებით.
 ხის კონსტრუქციების გაანგარიშება ცეცხლმედეგობაზე.
 მეტალოპლასტმასის კარ-ფანჯრები, მათი დამზადება და გაანგარიშების მეთოდიკის ჩამოყალიბება.
 დრეკადობის თეორიის ზოგიერთი ამოცანის კრიტიკული ანალიზი. ჰუკის განზოგადოებული კანონის პრაქტიკაში გამოყენების ზოგიერთი უზუსტობანი.

 საზოგადოებრივი საქმიანობა 
 ფაკულტეტის სტუდენტთა სამეცნიერო საზოგადოების თავმჯდომარე.
 ფაკულტეტის სასწავლო-მეთოდური კომისიის წევრი.
 ფაკულტეტის დიპლომების დაცვის სახელმწიფო კომისიის მდივანი და წევრი.
 ფაკულტეტის საბჭოს წევრი.
 თბილისის ორჯონიკიძის რაიონის აღმასკომის საუწყებათაშორისო კომისიის წევრი.
 სტუდენტური ყამირული მოძრაობის (III შრომითი სემესტრი) ვეტერანი. მისი ხელმძღვანელობით ქართველი სტუდენტები მუშაობდნენ შემდეგ ქალაქებში: ქ. გალი (1976 წ. 300 სტუდენტი); ქ. ნიჟნეკამსკი (1979 წ. თათრეთოს ასსრ, 500 სტუდენტი); ქ. ნაბერეჟნიე-ჩელნი (1980 წ. თათრეთის ასსრ, 1204 სტუდენტი); ქ. გაგრა (1981 წ. ინტერ-ნაციონალური რაზმი, 300 სტუდენტი);  ქ. სიკტივკარი (1982 წ. კომის ასსრ, 800 სტუდენტი); ქ. სიკტივკარი, ქ. ეჟვა (1983 წ. თათრეთის ასსრ, 500 სტუდენტი); ქ. ვორკუტა (1984 წ. კომის ასსრ, 500 სტუდენტი).
 საქართველოს ეკონომიკისა და მდგრადი განვითარების სამინისტროს სამშენებლო ტექნიკური რეგლამენტების განვითარების სტრატეგიის შემმუშავებელი სპეციალური კომისიის წევრი.
 სტუ-ს სამშენებლო ფაკულტეტის სადისერტაციო საბჭოს თავმჯდომარის მოადგილე.
 მისი ხელმძღვანელობითა და უშუალო მონაწილეობით ქართველ სტუდენტებთან ერთად დასაქმებული იყო ისეთი გიგანტი ობიექტების მშენებლობაში, რეკონსტრუქციასა და აღდგენაში, როგორიცაა: „კამაზის“ ქარხნების კომპლექსი, ძრავების კორპუსის მზიდი სამშენებლო კონსტრუქციების მონტაჟი, შიგა და გარე ქსელების (წყალი, კანალიზაცია, გაზი, ელექტრობაა) მოწყობა; ნიჟნეკამსკის საბურავების ქარხანა (კეთილმოწყობა), ნიჟნეკამსკის ქალაქგარეთა თბოქსელების დემონტაჟი და მონტაჟი; ელაბუგის სატრაქტორო ქარხანა; სატყეო-სამრეწველო კომპლექსი (ЛПК) ქ. სიკტივკარში (კეთილმოწყობა, წყლისა და კანალიზაციის ქსელების გაყვანა); ფეხბურთის სტადიონი ქ. ეჟვაში (დრენაჟი, ქსელები, მოედნის საფარი); 500 მ-იანი გზაგამტარი ხიდის შუა საყრდენის მონტაჟი სიმაღლით 100 მ ქ. ვორკუტაში; ქ. ნაბერეჟნიე ჩელნის ცენტრალურ ნაწილში საკანალიზაციო ქსელების მონტაჟი და სხვ.

 საერთაშორისო, სახელმწიფო და რეგიონალურ პროგრამებში მონაწილეობა 
 1992 წლის რაჭა-ზემო იმერეთის მიწისძვრის შედეგების შემსწავლელი სამთავრობო კომისიის წევრი.
 1995 წლის 15 ნოემბერს საქართველოს რესპუბლიკის განათლების სამინისტოს ადმინისტრაციულ შენობაში მომხდარი ხანძრის მიზეზების შემსწავლელი და ლიკვიდაციის სამთავრობო კომისიის წევრი. 
 მონაწილეობა საერთაშორისო პროექტში: „Workforce Education Initiative for Shida Kartli“. USAID, (AID-G-2007-00104-00-45).
 მშენებლობის ექსპერტი. 2010-14 წლების განმავლობაში რესპუბლიკის სხვადასხვა სამშენებლო ობიექტებზე და პროექტებზე მომზადებული იქნა 18 ოფიციალური საექსპერტო დასკვნა.
 2012 წელს ჩატარებული იქნა თბილისის ოპერისა და ბალეტის სახ. აკად. თეატრის გადახურვის ხის მზიდი კონსტრუქციების გამოკვლევა, ნიმუშების ლაბორატორიული გამოცდები და შედგა გაძლიერების პროექტი, რომელიც განხორციელდა იმავე წელს.
 2015-2016 წელს მონაწილეობა მიიღო „ბატონის ციხის“ (მეფე ერეკლე II-ის ყოფილი სასახლე ქ. თელავში) რეაბილიტაციის პროექტში ექსპერტად.
 მისი ხელმძღვანელობითა და უშუალო მონაწილეობით ჩატარებული იქნა სტუ-ს VIII სასწ. კორპუსისა და საერთო საცხოვრებლის, თბილისის წისქვილკომბინატის და ქარხანა „ცენტროლიტის“; ქუთაისის ავტოქარხნის, ბამბეულის კომბინატის, მაუდის კომბინატის, აბრეშუმის საწარმოო გაერთიანების, რკინიგზის დასახლების საცხოვრებელი სახლების; ბათუმის სამკერვალო ფაბრიკის, ტყავფეხსაცმელების კომბინატის, სასტუმრო „მედეა“-ს; ტყიბულის ჩაის ფაბრიკის, ხონისა და კულაშის ძაფსაღები ფაბრიკების; რუსთავის აზოტისა და ცემენტის ქარხნების და სხვა ობიექტების პროექტირება, მზიდი სამშენებლო კონსტრუქციების გამოკვლევა-გაძლიერების სამუშაოები და შიგა და გარე ქსელების რეკონსტრუქცია-მონტაჟი.

 ბიბლიოგრაფია 
 სახელმძღვანელოები 
 თ. ხმელიძე, ა. სოხაძე. ხისა და პლასტმასის სამშენებლო კონსტრუქციები, გვ. 380, სტუ, თბ., 2005.
 თ. ხმელიძე. ხისა და პლასტმასის სამშენებლო კონსტრუქციები, გვ. 210, სტუ, USAID, თბ., 2008.
 თ. ხმელიძე. ხის კონსტრუქციები, გვ. 531, სტუ, თბ., 2015.

 დამხმარე სახელმძღვანელოები 
 ბ. სალუქვაძე, თ. ხმელიძე, ა. გუგუციძე, ე. გასპაროვა. ხისა და პლასტმასის სამშენებლო კონსტრუქციების დაპროექტების მაგალითები, გვ. 91, სტუ, თბ., 1991.
 თ. ხმელიძე. ხისა და პლასტმასის სამშენებლო კონსტრუქციები, გვ. 130, სტუ, თბ., 1994.
 თ. ხმელიძე, მ.მოდებაძე, ფ.ვერულაშვილი, გ.გურეშიძე, გ.ქავთარია. ხე-ლითონის უირიბნო სამკუთხა წამწის გაანგარიშება და კონსტრუირება, გვ. 71, სტუ, თბ., 2013.
 თ. ხმელიძე, ა. სოხაძე, ა. გუგუციძე, ლ. ფურცხვანიძე, გ. გუგუციძე. ხისა და პლასტმასის სამშენებლო კონსტრუქციების პრაქტიკუმი, გვ. 97, სტუ, თბ., 2005.
 სასწავლო-მეთოდური ლიტერატურა 
 თ. ხმელიძე, ხისა და სინთეზური მასალების კონსტრუქციები. მეთოდური მითითებები საკურსო პროექტის შესასრულებლად სსმ სპეციალობის სტუდენტებისათვის, გვ. 74, სპი, თბ., 1988.
 თ. ხმელიძე, გ. ბედუკაძე. მერქნის დრეკადობის მოდულის და განივი დეფორმაციის კოეფიციენტის განსაზღვრა. მეთოდური მითითებები ლაბორატორიული სამუშაოს ჩასატარებლად, გვ. 11, სპი, თბ., 1988.
 ო. კერესელიძე, თ. ხმელიძე, ლ. ბაქრაძე. კოჭის თავისუფალი რხევის მახასიათებლების დადგენა. მეთოდური მითითებები ლაბორატორიული სამუშაოს ჩასატარებლად, გვ. 6, სტუ, თბ., 1990.
 თ. გრიგალაშვილი, თ. ხმელიძე, ა. გუგუციძე. ბეტონის სიმტკიცის განსაზღვრა მექანიკური მეთოდით. მეთოდური მითითებები ლაბორატორიული სამუშაოების ჩასატარებლად, გვ. 9, სტუ, თბ., 1990.
 თ. გრიგალაშვილი, ო. კერესელიძე, თ. ხმელიძე. ბეტონის მექანიკური მახასიათებლების დადგენა ულტრაბგერითი იმპულსური მეთოდით. მეთოდური მითითებები ლაბორატორიული სამუშაოების ჩასატარებლად, გვ. 17, სტუ, თბ., 1990.
 თ. ხმელიძე, რ. იმედაძე, გ. მახარაძე. საინსტიტუტო მეთოდური მითითებები სადიპლომო პროექტის შესასრულებლად სსმ (2903) სპეციალობის სტუდენტებისათვის, გვ. 28, სტუ, თბ., 1991.
 თ. ხმელიძე, ა. გუგუციძე. მათემატიკა. ცნობარი აბიტურიენტებისათვის, გვ. 6, ფირმა „კონსტრუქცია“, თბ., 1992.
 თ. ხმელიძე, რ. იმედაძე, ი. ხმელიძე. ღეროვან სისტემებში ძალვების განსაზღვრის მაგალითები მაქსველ-კრემონას დიაგრამის გამოყენებით. მეთოდური მითითებები, გვ. 57, სტუ, თბ., 1992.
 თ. ხმელიძე, ფ. ვერულაშვილი და სხვ. ლაბორატორიული სამუშაოები ხისა და პლასტმასის კონსტრუქციებში, გვ. 43, სტუ, თბ., 2011.
 თ. ხმელიძე, მ. მოდებაძე, ფ. ვერულაშვილი, გ. გურეშიძე, ლ. ფურცხვანიძე. მერქნის სიმტკიცის მახასიათებლების დადგენა. ლაბ. სამუშაოები ხისა და პლასტმასის სამშენებლო კონსტრუქციებში, გვ. 34, სტუ, თბ., 2013.
 ნორმატიული ლიტერატურა 
 გ. აბაშიძე, თ. ხმელიძე, რ. მახვილაძე. რეკომენდაციები შენობებისა და ნაგებობების სახანძრო უსაფრთხოების შესახებ, გვ. 152, სტუ, თბ., 2011.
 მონაწილეობა კონფერენციებში 
 საერთაშორისო კონფერენციებში (კონგრესებში, სიმპოზიუმებში) მონაწილეობა – 5.
 ადგილობრივ კონფერენციებში მონაწილეობა – 6.
 სამეცნიერო სტატიები 
 უცხოეთის საერთაშორისო აღიარების ჟურნალებში – 6 სტატია.
 საქართველოს რეცენზირებად საერთაშორისო მნიშვნელობის მქონე ჟურნალებში – 48 სტატია.
 სხვა ჟურნალებში – 7 სტატია.
 ლექსიკოგრაფია 
 სამშენებლო განმარტებითი ლექსიკონი

 პოეზია 
 „იდუმალი იასამნები“ (2013)
რესურსები ინტერნეტში

კატეგორია:დაბადებული 1947
კატეგორია:ქართველი მშენებლები